Ekki gert ráð fyrir samkynhneigðum
Baldur Þórhallsson, dósent í stjórnmálafræði við Háskóla Íslands, segir dæmi um það að í kennslustundum í skólanum sé ekki gert ráð fyrir að nokkur samkynhneigður nemandi sé í salnum.
"Svo dæmi sé tekið þá var ekki fyrir löngu fjallað um samkynhneigð í námskeiði í læknisfræði. Þá spurðu kennararnir nemendahópinn: "Þekkið þið nokkurn samkynhneigðan?" Nemendur áttu ekki til orð, því það voru samkynhneigðir stúdentar í nemendahópnum. Kennurunum datt ekki til hugar að einhver í hópnum væri samkynhneigður, heldur var talað framhjá hópnum og gert ráð fyrir því að allir væru gagnkynhneigðir," segir Baldur.
Hann segir ennfremur að nemendur hafi komið að máli við hann eftir atvikið, því þeim hafi fundist þetta óþægilegt. Margir séu fastir í hinni gagnkynhneigðu orðræðu þar sem gert sé ráð fyrir að allir séu gagnkynhneigðir. Hann segir það sama geta átt við um fatlaða og fólk af erlendum uppruna og því miður geri kennarar ekki alltaf ráð fyrir því að fatlaðir nemendur eða af erlendum uppruna séu í nemendahópnum. Hann leggur þó áherslu á að þarna sé um ákveðin undantekningartilvik að ræða en ekki meðvitaða hegðun hjá viðkomandi kennurum. Þeir ætli sér ekki að meiða tiltekna einstaklinga eða hóp.
Í febrúar síðastliðinn hélt Baldur erindi um stefnu Háskóla Íslands gegn mismunun. Hann segir þetta vera fyrstu stefnuna af slíkum toga hér á landi sem sé fyrst og fremst ætlað að vera fyrirbyggjandi og vekja til umhugsunar en ekki að draga þá sem gerast brotlegir fyrir dóm. Þar séu tekin af öll tvímæli um að ekki megi mismuna vegna: Aldurs, fötlunar, heilsufars, kyns, kynhneigðar, trúarbragða og stjórnmálaskoðana, auk þjóðernis, uppruna, litarháttar og menningar.
"Þjóðfélagið hefur breyst mikið á síðustu árum. Fyrir 10-15 árum talaði einstaka kennari um kynvillu í tímum. Þetta hefur hinsvegar breyst en enn má gera betur og mikilvægt er að gert sé ráð fyrir öllum þeim ólíku hópum sem tilheyra háskólasamfélaginu," segir Baldur Þórhallsson, dósent í stjórnmálafræði við Háskóla Íslands.
Baldur Þórhallsson, dósent í stjórnmálafræði við Háskóla Íslands, segir dæmi um það að í kennslustundum í skólanum sé ekki gert ráð fyrir að nokkur samkynhneigður nemandi sé í salnum.
Margir séu fastir í hinni gagnkynhneigðu orðræðu þar sem gert sé ráð fyrir að allir séu gagnkynhneigðir.
Hann segir það sama geta átt við um fatlaða og fólk af erlendum uppruna.
því miður geri kennarar ekki alltaf ráð fyrir því að fatlaðir nemendur eða af erlendum uppruna séu í nemendahópnum.
Í febrúar síðastliðinn hélt Baldur erindi um stefnu Háskóla Íslands gegn mismunun.
Hann segir þetta vera fyrstu stefnuna af slíkum toga hér á landi.
Fyrst og fremst ætlað að vera fyrirbyggjandi og vekja til umhugsunar en ekki að draga þá sem gerast brotlegir fyrir dóm.